Preĝejo Patrono de Hungaroj (Deszk)

La preĝejo Patrono de Hungaroj (hungare Magyarok Nagyasszonya) estas impona historia monumento ekde 2008 en vilaĝo Deszk (Hungario).

 Historio 
En korto de la kastelo kapelo dediĉita al Johano Nepomuko konstruiĝis en 1808. Pro la batalo en 1849 ĝi bruldetruiĝis, en 1877 la inundo faris damaĝojn. Tiutempe la kapelo estis filio de Szőreg (nun urboparto de Szeged). La kirko videbla ankaŭ nun estis konstruita inter 1901-1909, sed la konsekro okazis jam en 1904. La loko estis levita paroĥo en 1929. La orgeno estas aŭdebla ekde 1904. En 1989 la didomo estis plene renovigita.

 Konstruaĵo 
La kirko estas sola konstruaĵo situanta komence al la kastelo en korto. Antaŭ la didomo krucifikso videblas. La fasado estas simetria. Meze la enirejo funkcias, pli supre ronda fenestro estas, la plej supre la turo altiĝas. La navo havas krucnavon.

 Altaroj 
La novgotikaj ĉefaltaro kaj la flankaj altaroj estis skulptitaj el lignoj. La ĉefaltaro estas flugila (komprenu: povas esti malfermita). En la meza niĉo estas videbla Stefano la 1-a, kiu dediĉas la hungaran kronon al Sankta Maria. En la dekstra niĉo estas Francisko el Sales, en la maldekstra Sankta Felikso, la Ermito. La eksteraj flugiloj harmonias kun la internaj scenoj. Maldekstre estas reliefa figuro de Sankta Anna kun multekostaj vestaĵoj. Dekstre estas Joakimo (patro de Maria). Sur la eksteraj flugiloj maldekstre estas la militista figuro de Ĉefanĝelo Miĥaelo, dekstre estas la Ĉefanĝelo Rafaelo. La 2 flankaj altaroj estas dediĉitaj al Koro de Jesuo, respektive Sankta Jozefo.

Sub la galerio troviĝas skulptaĵo pri Sankta Antonio. La vitraloj estis faritaj en Innsbruck

Kermeso okazas en la 8-an de oktobro.

 Fontoj 
 hungare kun fotoj
 hungare kun fotoj
 hungare kun fotoj
 hungare kun bildo
 katolika leksikono

Deszk
Deszk